*Projekts*

LATVIJAS REPUBLIKAS MINISTRU KABINETS

2015. gada \_\_. \_\_\_ Noteikumi Nr. \_\_

Rīgā prot. Nr. \_\_ \_\_. §)

**Patentu valdes maksas pakalpojumu cenrādis**

Izdoti saskaņā ar

Likuma par budžetu un finanšu vadību 5.panta devīto daļu un

Rūpnieciskā īpašuma institūciju un procedūru likuma 5.panta trešo daļu un 124.pantu

1. Noteikumi nosaka Patentu valdes sniegto maksas pakalpojumu cenrādi, maksāšanas kārtību un atvieglojumus.

2. Patentu valde sniedz maksas pakalpojumus saskaņā ar cenrādi (pielikums).

3. Samaksa par Patentu valdes maksas pakalpojumu veicama vienā no šādiem veidiem:

3.1. Patentu valdē, izmantojot maksājumu karti;

3.2. kredītiestādē vai citā finanšu iestādē, kurai ir tiesības veikt naudas pārskaitījumus;

3.3. izmantojot tiešsaistes maksājuma pakalpojumu Patentu valdes tīmekļa vietnē esošajā speciālajā tiešsaistes formā.

4. Maksu par Patentu valdes maksas pakalpojumu jāsamaksā mēneša laikā no pieprasījuma iesniegšanas dienas, maksājumā norādot ziņas, kas skaidri un nepārprotami identificē maksājuma mērķi. Lai nodrošinātu pieprasījuma labāku identificēšanu, persona var papildus iesniegt Patentu valdē dokumentu, kas apliecina maksas samaksu.

5. Patentu valde sniedz pakalpojumu pēc tam, kad maksa ir atzīta par saņemtu Patentu valdes kontā Valsts kasē. Maksu atzīst par saņemtu Patentu valdes kontā saskaņā ar normatīvajiem aktiem par kārtību, kādā veicami maksājumi valsts budžetā un tie atzīstami par saņemtiem, un prasībām tiešsaistes maksājumu pakalpojumu izmantošanai norēķinos ar valsts budžetu.

6. Ja Patentu valde ir uzsākusi pakalpojuma izpildi, bet pakalpojumu nevar izpildīt pieteicēja vainas dēļ vai ja pieteicējs atsakās no pakalpojuma, maksu par pakalpojumu neatmaksā.

7. Ja persona pakalpojuma pieprasījumu iesniedz un pakalpojuma apmaksu veic elektroniski, izmantojot Patentu valdes tīmekļa vietnē esošo speciālo tiešsaistes formu, maksu par pakalpojumu maksā 90 procentu apmērā no šajos noteikumos noteiktās maksas.

8. Ja patenta pieteikumu iesniedz:

8.1. izgudrotājs, kurš radījis attiecīgo izgudrojumu, maksu par šo pakalpojumu maksā 40 procentu apmērā no šajos noteikumos noteiktās maksas;

8.2. skolēns, students, persona, kurai piešķirta vecuma pensija vai persona, kurai piešķirta I vai II invaliditātes grupa, kura radījusi attiecīgo izgudrojumu, maksu par šo pakalpojumu maksā 20 procentu apmērā no šajos noteikumos noteiktās maksas.

9. Ja dizainparaugu reģistrācijai piesaka:

9.1. dizainers, kurš radījis attiecīgo dizainparaugu, maksu par šo pakalpojumu maksā 40 procentu apmērā no šajos noteikumos noteiktās maksas;

9.2. skolēns, students, persona, kurai piešķirta vecuma pensija vai persona, kurai piešķirta I vai II invaliditātes grupa, kura radījusi attiecīgo dizainparaugu, maksu par šo pakalpojumu maksā 20 procentu apmērā no šajos noteikumos noteiktās maksas.

 10. Pārmaksātās vai nepareizi iemaksātās maksas summas atmaksā no Patentu valdes budžeta 15 dienu laikā pēc maksas maksātāja pamatota iesnieguma iesniegšanas Patentu valdei.

11. Atzīt par spēku zaudējušiem Ministru kabineta 2013.gada 17.septembra noteikumus Nr.870 „Patentu valdes maksas pakalpojumu cenrādis” (Latvijas Vēstnesis, 2013, 184.nr.).

12. Noteikumi stājas spēkā 2016.gada 1.janvārī.

Ministru prezidente Laimdota Straujuma

Tieslietu ministrs Dzintars Rasnačs

Iesniedzējs:

tieslietu ministra p.i. Dace Melbārde

27.11.2015. 11:40

446

L.Zommere

67220208, Linda.Zommere@lrpv.gov.lv